
Text rozhodnutia
Súd: Krajský súd Banská Bystrica Spisová značka: 23S/135/2018 Identifikačné číslo súdneho spisu: 3018200324 Dátum vydania rozhodnutia: 12. 03. 2019 Meno a priezvisko sudcu, VSÚ: JUDr. Silvia Zdráhalová Rúfusová ECLI: ECLI:SK:KSBB:2019:3018200324.2 Uznesenie Krajský súd v Banskej Bystrici, ako správny súd, v právnej veci žalobcu: Slovak Estate s. r. o., so sídlom Tallerova 4, 811 02 Bratislava - mestská časť Staré Mesto, IČO: 50 050 907, zastúpený: Advokátska kancelária VASIĽ, ŠIMONOVIČ & partners, s. r. o., so sídlom Kuzmányho 29, 040 01 Košice, IČO: 47 240 482, proti žalovanému: Úrad geodézie, kartografie a katastra SR, so sídlom Chlumeckého 2, 820 12 Bratislava, za účasti ďalšieho účastníka konania: O.. A., správca k.s., so sídlom Námestie Slobody 5, 974 01 Banská Bystrica, IČO: 47 236 833, správca konkurznej podstaty dlžníka: A.. B. Y., nar. XX.XX.XXXX, bytom Y. XXX/X, XXX XX K., o preskúmanie zákonnosti rozhodnutia žalovaného č. VoÚ 40/2018/Ja zo dňa 15. októbra 2018, takto r o z h o d o l : I. Súd konanie z a s t a v u j e . II. Žiaden z účastníkov konania nemá právo na náhradu trov konania. o d ô v o d n e n i e : 1. Správnou žalobou zo dňa 22.10.2018 sa žalobca domáhal preskúmania zákonnosti rozhodnutia žalovaného uvedeného v záhlaví tohto uznesenia, ktorým bolo zamietnuté jeho odvolanie a potvrdené rozhodnutie orgánu verejnej správy 1. stupňa Okresného úradu Lučenec, katastrálny odbor, č. V 3965/2017 zo dňa 26.02.2016, ktorým zamietol návrh na vklad kúpnej zmluvy. 2. V podaní doručenom správnemu súdu dňa 20.02.2019 žalobca oznámil, že správnu žalobu berie v celom rozsahu späť. 3. Podľa § 99 písm. a) Správneho súdneho poriadku (ďalej len „SSP“); správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 4. Žalobca zobral správnu žalobu v celom rozsahu späť skôr, ako správny súd vo veci rozhodol, preto správny súd konanie o správnej žalobe podľa § 99 písm. a) SSP zastavil. 5. O náhrade trov konania správny súd rozhodol podľa § 170 ods. 1 písm. b) SSP tak, že žiaden z účastníkov konania nemá právo na náhradu trov konania, pretože konanie bolo zastavené. Správny súd nezistil dôvody pre rozhodnutie o trovách konania podľa § 171 SSP, v zmysle ktorého sa vyvodzuje zodpovednosť za procesné zavinenie zastavenia konania alebo za procesné zavinenie vzniku trov konania, ktoré by inak neboli vznikli. 6. Toto rozhodnutie bolo prijaté senátom správneho súdu pomerom hlasov 3:0. Toto rozhodnutie bolo prijaté senátom správneho súdu pomerom hlasov 3:0. Poučenie: Uznesenie nadobúda právoplatnosť jeho doručením. Proti tomuto rozhodnutiu je prípustná kasačná sťažnosť (§ 439 ods. 2 a contr.). O kasačnej sťažnosti rozhoduje kasačný súd - Najvyšší súd SR (§ 438 ods. 2 SSP). Kasačnú sťažnosť je potrebné podať na Krajskom súde v Banskej Bystrici (§ 444 ods. 1 SSP) v lehote jedného mesiaca od doručenia rozhodnutia oprávnenému subjektu (§ 443 ods. 1 SSP), v potrebnom počte vyhotovení (§ 56 ods. 3 SSP). Podľa § 445 ods. 1, 2 SSP, (1) v kasačnej sťažnosti sa musí okrem všeobecných náležitostí podania podľa § 57 uviesť a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), d) návrh výroku rozhodnutia (sťažnostný návrh). (2) Sťažnostné body možno meniť len do uplynutia lehoty na podanie kasačnej sťažnosti. Podľa § 449 ods. 1, 2 SSP, (1) sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. (2) Povinnosti podľa odseku 1 neplatia, ak a) má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, b) ide o konania o správnej žalobe podľa § 6 ods. 2 písm. c) a d), c) je žalovaným Centrum právnej pomoci.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2019:3018200324.2 (dáta aktuálne k 12. 11. 2026). Záväzné je znenie zverejnené súdom.




